title: Ketalevetiryanya (trutca ke Ingres)
text: Mali Dimnazbalarugal, watsa va lebikya indon gu lingeropa ok balumaropa kan ant vuestera va pulukafa vundopa ( Venus, Danae ) ok nakila ke Biblia ( Eva ) zo koskuyur. Bata stegera titi XIX-eafa decemda linver, voxen yambik va vanfira dile djutuwarzad. Ingres va Roneka kle narar inde taltevik klokad. Titi XVIII-eafa decemda, Antoine Galland ( 1646-1715 ) va Decit-tanoy mielcek al malarabavayar, i va larma dem ronekaf sanef reiz. Kiewatca ke suteks va ronekafamafa cava azon malsavena gan jontiktan di nekiyir.